Onsdag blev en 94-årig kvinde i Birkelse franarret 1000 kr. af en mand og to kvinder, der påstod, at de var fra vandværket. Senere samme dag forsøgte muligvis samme gerningsmænd at trænge ind hos en 82-årig kvinde i Tranum. Her lykkedes det dog ikke at stjæle noget. Politiet råder derfor til, at man ikke lukker folk ind, som man ikke kender. Tricktyvene beskrives som to kvinder på henholdsvis 30 og 15 til 20 år. De har begge mørkt hår og iført grå trøjer. Derudover var der en mand på omkring 30 år, som var klædt i en grå strikketrøje. Oplysninger i sagerne til nærmeste politi på telefon 1-1-4. Det skriver P4 Nordjylland.

Opsummering:
"Luk ikke op for fremmede". Sådan lyder beskeden fra Nordjyllands Politi efter tricktyve igen har været på spil.